Folque utga 8 studioalbum, et konsertalbum, samt noen samlealbum. De første tre LP-ene ble utgitt på plateselskapet Phonogram. De to første «Folque» og «Kjempene på Dovrefjell» ble produsert av Øystein Sunde. Mesteparten av Folques repertoar var i utgangspunktet tradisjonell folkemusikk, men det ble også komponert melodier til folkelige tekster, for eksempel av Morten Bing til «No ha Jonsoknatta kome» og «Dans, dans, Olav Liljekrans».